《三高亭怀范石湖》
宋代·周郔

莼脆鲈肥酒细倾，浩歌悲壮欲谁听。
沈迷簿领头将白，弹压江山眼自青。
鱼跃紫鳞冲苇岸，鸥翻白雪下沙汀。
西风散发危亭上，醉倚丰碑照日星。

作者简介：周郔，字知和，海陵（今江苏泰州）人。煇从叔。孝宗乾道五年（一一六九）为吴江尉。有《垂虹诗话》，已佚。事见《渭南文集》卷四二《入蜀记》、《清波杂志》卷八。今录诗二首。